PATVIRTINTA

UAB „Grinda“ direktoriaus

2017-03-07 įsakymu Nr. V-30

**UAB „GRINDA“**

**SUPAPRASTINTO ATVIRO KONKURSO SĄLYGOS**

**LENGVŲJŲ AUTOMOBILIŲ NUOMOS PIRKIMAS**

**TURINYS**

[I. BENDROSIOS NUOSTATOS 2](#_Toc473042924)

[II. PIRKIMO OBJEKTAS 2](#_Toc473042925)

[III. TIEKĖJŲ MINIMALŪS KVALIFIKACIJOS REIKALAVIMAI. TIEKĖJŲ KVALIFIKACIJOS VERTINIMO TVARKA. TIEKĖJŲ KVALIFIKACIJĄ PATVIRTINANČIŲ DOKUMENTŲ SĄRAŠAS 2](#_Toc473042926)

[IV. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE 5](#_Toc473042927)

[V. PASIŪLYMŲ RENGIMAS, PATEIKIMAS, KEITIMAS 5](#_Toc473042928)

[VI. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI 7](#_Toc473042929)

[VII. VOKŲ SU PASIŪLYMAIS ATPLĖŠIMO – PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS VIETA IR LAIKAS 7](#_Toc473042930)

[VIII. PASIŪLYMŲ NAGRINĖJIMAS 7](#_Toc473042931)

[IX. SIŪLOMOS ŠALIMS PASIRAŠYTI PIRKIMO SUTARTIES PAGRINDINĖS SĄLYGOS..........................................................................................................................................8](#_Toc473042932)

[X. PIRKIMO DOKUMENTŲ PAAIŠKINIMO (PATIKSLINIMO) TVARKA 8](#_Toc473042933)

[XI. PRETENZIJŲ IR SKUNDŲ NAGRINĖJIMO TVARKA 8](#_Toc473042934)

[XII. PASIŪLYMŲ ŠIFRAVIMAS 9](#_Toc473042935)

[XIII. BAIGIAMOSIOS NUOSTATOS 9](#_Toc473042936)

[1 PRIEDAS TECHNINĖ SPECIFIKACIJA 10](#_Toc473042937)

[2 PRIEDAS PASIŪLYMO FORMA 11](#_Toc473042938)

[3 PRIEDAS PAGRINDINĖS SUTARTIES SĄLYGOS. 14](#_Toc473042939)

# BENDROSIOS NUOSTATOS

1. Perkančioji organizacija – uždaroji akcinė bendrovė „Grinda“, Eigulių g. 32, LT – 03150 Vilnius, įmonės kodas 120153047 (toliau – Perkančioji organizacija).
2. Lengvųjų automobilių nuomos pirkimo supaprastinto atviro konkurso būdu sąlygos (toliau – Konkurso sąlygos) ir jų paaiškinimai bei papildymai skelbiami Centrinėje viešųjų pirkimų informacinėje sistemoje (toliau – CVP IS) adresu (https://pirkimai.eviesiejipirkimai.lt/). Perkančioji organizacija neteikia tiekėjams pirkimo dokumentų popierinio varianto. Tiekėjai turėtų atidžiai stebėti CVP IS talpinamus pirkimo dokumentų paaiškinimus bei papildymus.
3. Konkurso sąlygose vartojamos sąvokos atitinka Lietuvos Respublikos viešųjų pirkimų įstatyme apibrėžtas sąvokas. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, racionalaus lėšų panaudojimo, proporcingumo principų ir konfidencialumo bei nešališkumo reikalavimų.
4. Techninės specifikacijos projektas buvo paskelbtas CVP IS priemonėmis 2017 m. kovo 1 d.

# PIRKIMO OBJEKTAS

1. Pirkimo objektas – ***8 (aštuonių) lengvųjų automobilių*** (toliau – Automobiliai) ***nuomos pirkimas.*** Automobiliai turi būti pagaminti ne anksčiau kaip prieš 5 (*penkis)* metus iki pasiūlymų pateikimo termino pabaigos ir atitikti techninės specifikacijos reikalavimus (1 priedas). Pirkimo objekto apimtis: Automobilių nuoma, įskaitant valstybinę techninę apžiūrą, transporto priemonių savininkų ir valdytojų civilinės atsakomybės (TPVCA) privalomąjį draudimą, Kasko draudimą, Automobilių remontą, sugedusio automobilio pakeitimą lygiaverčių, visus mokesčius ir rinkliavas, kurie galioja pirkimo sutarties sudarymo dieną.
2. Pirkimo objektas į dalis neskaidomas. Tiekėjas turi pateikti visą pirkimo objekto kiekį – 8 automobilius.
3. Automobilių pristatymas – ne vėliau kaip per 3 darbo dienas nuo sutarties įsigaliojimo dienos. Tiekėjas turi pristatyti Automobilius adresu Eigulių g. 32, Vilniuje, su Perkančiąja organizacija suderintu laiku.
4. Perkančioji organizacija neleidžia pateikti alternatyvių pasiūlymų.

# TIEKĖJŲ MINIMALŪS KVALIFIKACIJOS REIKALAVIMAI. TIEKĖJŲ KVALIFIKACIJOS VERTINIMO TVARKA. TIEKĖJŲ KVALIFIKACIJĄ PATVIRTINANČIŲ DOKUMENTŲ SĄRAŠAS

1. Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:

|  |  |  |
| --- | --- | --- |
| **Eil. Nr.** | **Minimalūs kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 10.1. | Tiekėjas, kuris yra fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.Nurodytas dokumentas turi būti išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 10.2. | Tiekėjas, kuris yra fizinis asmuo arba tiekėjo, kuris yra juridinis asmuo, dalyvis (fizinis asmuo), turintis balsų daugumą juridinio asmens dalyvių susirinkime, neturi neišnykusio ar nepanaikinto teistumo už nusikalstamą bankrotą. | 1) Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar jiems tolygus šalies, kurioje registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų.Nurodytas dokumentas turi būti  išduotas ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.2) Laisvos formos tiekėjo deklaracija, patvirtinanti, kad juridinio asmens dalyvis (fizinis asmuo) (nurodant fizinio asmens vardą, pavardę), turi balsų daugumą (50 proc. + 1 balsas) juridinio asmens dalyvių susirinkime.Jei tiekėjas neteikia 1) ir 2) punktuose nurodytų dokumentų, turi būti pateikta laisvos formos tiekėjo deklaracija, patvirtinanti vieną iš šių sąlygų: 1) kad balsų daugumos (50 proc. + 1 balsas) juridinio asmens dalyvių susirinkime neturi nei vienas juridinio asmens dalyvis (fizinis asmuo), arba 2) kad balsų daugumą turintis dalyvis yra juridinis asmuo. |
| 10.3. | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų. | 1) Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, ar šalies, kurioje registruotas tiekėjas, kompetentingos valstybės institucijos išduota pažyma.2) Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šio kvalifikacijos reikalavime nurodytų dokumentų. Perkančioji organizacija tikrina paskutinės pasiūlymų pateikimo termino dienos, nurodytos skelbime apie pirkimą, duomenis.Kitos valstybės tiekėjas pateikia šalies, kurioje yra įregistruotas tiekėjas, kompetentingos valstybės institucijos išduotą pažymą. Nurodyti dokumentai turi būti išduoti ne anksčiau kaip 30 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, tokie dokumentai yra priimtini. |
| 10.4. | Tiekėjas turi teisę verstis veikla (variklinių transporto priemonių pardavimu ir/ar nuoma), kuri reikalinga pirkimo sutarčiai įvykdyti.  | VĮ Registrų centras išplėstinis išrašas arba įstatų/nuostatų kopija ar kiti lygiaverčiai dokumentai, patvirtinantys tiekėjo teisę verstis variklinių transporto priemonių pardavimo ir/ar nuomos veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo teisę verstis atitinkama veikla. |

Pastabos:

a) Perkančioji organizacija pripažįsta kitose valstybėse išduotus lygiaverčius minimalius kvalifikacijos reikalavimus įrodančius dokumentus;

b) Perkančiajai organizacijai paprašius, tiekėjas privalės pateikti kvalifikacijos atitikties dokumentų originalus;

c) užsienio valstybių tiekėjų kvalifikaciją patvirtinantys (įrodantys, pagrindžiantys) dokumentai turi būti legalizuoti nustatyta tvarka. Dokumentų legalizavimo tvarką Lietuvos Respublikoje nustato Lietuvos Respublikos konsulinis statutas bei Lietuvos Respublikos Vyriausybės 2006 m. spalio 30 d. nutarimu Nr. 1079 patvirtintas Dokumentų legalizavimo ir tvirtinimo pažyma (*Aposttille*) tvarkos aprašas;

d) jeigu tiekėjas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba šalyse, kuriose ji netaikoma, oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai jo kilmės šalyje arba šalyje, iš kurios jis atvyko;

e) neatlygintinai prieinami duomenys apie tiekėjo (juridinio asmens) kvalifikaciją bus užfiksuoti ir išsaugomi perkančiojoje organizacijoje paskutinę pasiūlymų pateikimo dieną bei bus laikomi aktualiais; vėliau paaiškėjus, jog tiekėjo (juridinio asmens) kvalifikacija pagal neatlygintinai prieinamus duomenis paskutinę pasiūlymų pateikimo dieną neatitiko pirkimo dokumentuose nustatytų kvalifikacijos reikalavimų, perkančioji organizacija turės pareigą iki pirkimo sutarties sudarymo tokio tiekėjo pasiūlymą atmesti kaip neatitinkantį kvalifikacijos reikalavimų.

1. Tiekėjas turi atitikti visus 10 punkte nustatytus reikalavimus. Tiekėjas gali remtis kitų ūkio subjektų pajėgumais, neatsižvelgdamas į tai, kokio teisinio pobūdžio būtų jo ryšiai su jais. Šiuo atveju tiekėjas privalo įrodyti Perkančiajai organizacijai, kad vykdant pirkimo sutartį tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
2. Jei pasiūlymą pateikia ūkio subjektų grupė, veikianti jungtinės veiklos sutarties pagrindu, šių pirkimo sąlygų 10.1. – 10.3. punktuose nustatytus kvalifikacijos reikalavimus turi atitikti kiekviena jungtinės veiklos šalis atskirai, o šių pirkimo sąlygų 10.4 punkte nustatytus kvalifikacijos reikalavimus turi atitikti tas (tie) ūkio subjektų grupės narys (-iai) kartu, atsižvelgiant į jo (-ų) prisiimamus įsipareigojimus sutarčiai vykdyti.
3. Kiekvienas subtiekėjas turi atitikti šių Pirkimo sąlygų 10.1. - 10.4. punktuose nustatytus reikalavimus.

# **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

1. Pasiūlymą gali pateikti ūkio subjektų grupė. Ūkio subjektų grupė, teikianti bendrą pasiūlymą, privalo pateikti jungtinės veiklos sutarties patvirtintą kopiją.
2. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant su Perkančiąja organizacija numatomą sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidariąją visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir kam teikti su pasiūlymo vertinimu susijusią informaciją).
3. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.

# PASIŪLYMŲ RENGIMAS, PATEIKIMAS, KEITIMAS

1. **Pasiūlymas turi būti pateikiamas tik elektroninėmis priemonėmis, naudojant CVP IS, lietuvių kalba ir** **pasirašytas saugiu elektroniniu parašu**, atitinkančiu teisės aktų reikalavimus. Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku ir nebus vertinami. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Su užsienio kalbomis pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir vertimo biuro antspaudu.
2. Perkančioji organizacija reikalauja, kad visi tiekėjų kvalifikacijos reikalavimus įrodantys bei visi kiti pasiūlyme pateikiami dokumentai būtų pateikti elektroninėje formoje, t.y. tiesiogiai suformuoti elektroninėmis priemonėmis arba pateikiant nuskenuotus dokumentų originalus.
3. **Elektroninėmis priemonėmis pasiūlymus gali teikti tiktai tiekėjai registruoti CVP IS** ([https://pirkimai.eviesiejipirkimai.lt/). Registracija CVP IS yra nemokama.](https://pirkimai.eviesiejipirkimai.lt/)
4. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar ūkio subjektų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas.
5. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
6. Tiekėjas prisiima visus kaštus, susijusius su pasiūlymo rengimu ir įteikimu, perkančioji organizacija nėra atsakinga ar įpareigota dėl šių kaštų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas. Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta 2 priede. Apskaičiuojant kainą turi būti atsižvelgta į visus perkamų prekių kiekius, į pasiūlymo kainos sudėtines dalis, į techninės specifikacijos (1 priedas) reikalavimus, į lizingo sutarties pagrindinėse sąlygose numatytą atsiskaitymo už patiektas prekes terminą bei į visus kitus šio atviro konskurso sąlygų reikalavimus. Pasiūlymo formoje (2 priedas) kaina turi būti skaičiuojama tikslumo lygiu iki euro šimtųjų dalių (t.y. du skaičiai po kablelio). **Perkančioji organizacija vertins tik pasiūlymo formoje nurodytą kainą, išreikštą skaitmenimis ir žodžiais. Tiekėjui pasiūlymo formoje nenurodžius pasiūlymo kainos, perkančioji organizacija pasiūlymą atmes.** Siūlomos kainos turi būti išreikštos eurais. Į pasiūlymo kainą turi būti įskaičiuotos visos išlaidos ir mokesčiai, įskaitant:
	1. valstybinę techninę apžiūrą;
	2. transporto priemonių savininkų ir valdytojų civilinės atsakomybės (TPVCA) privalomąjį draudimą, Kasko draudimą;
	3. Automobilių remontą;
	4. sugedusio automobilio pakeitimą lygiaverčiu;
	5. Automobilių pristatymą;
	6. visus mokesčius ir rinkliavas, kurie galioja pirkimo sutarties sudarymo dieną.
7. tiekėjo elektroniniame pasiūlyme turi būti:
	1. užpildytas pasiūlymas pagal pasiūlymo formą (parengta pagal šių atviro konkurso sąlygų 2 priedą);
	2. užpildyta techninė specifikacija, parengta pagal šių konkurso sąlygų 1 priedą;
	3. įgaliojimas ar kitas dokumentas, suteikiantis teisę pasirašyti tiekėjo pasiūlymą, kai pasiūlymą elektroniniu parašu pasirašo ne juridinio asmens vadovas, o jo įgaliotas asmuo;
	4. tiekėjo kvalifikaciją įrodantys dokumentai;
	5. jungtinės veiklos sutarties kopija (jeigu taikoma);
	6. nuomos sutarties projektas, į kurį turi būtinai būti perkeltos Konkurso sąlygų 3 priede nustatytos parindinės sutarties sąlygos;
	7. kita pirkimo dokumentuose prašoma medžiaga.
8. Elektroninis pasiūlymas turi būti pateiktas iki **skelbime apie pirkimą nurodyto termino** Lietuvos laiku CVP IS priemonėmis. Asmeniškai, per kurjerį arba paštu gautas vokas su pasiūlymu bus grąžintas jį atsiuntusiam tiekėjui (pasiūlymas nenagrinėjamas).
9. Pasiūlyme tiekėjas turi nurodyti jo galiojimo terminą. Pasiūlymas turi galioti ne trumpiau kaip *90* dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. *90* dienų nuo pasiūlymų pateikimo termino pabaigos.
10. Tiekėjas, teikdamas pasiūlymą, Pasiūlymo formoje (2 priedas) turi nurodyti *(jei konfidenciali informacija pateikiama)*, kuri tiekėjo pateikiama informacija yra konfidenciali. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Dalyvių reikalavimu, perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią. Siekiant, kad perkančioji organizacija galėtų užtikrinti tiekėjo informacijos konfidencialumą, Tiekėjas turi užpildyti Pasiūlymo formoje (2 priedas) esančią lentelę dėl konfidencialios informacijos pateikimo bei elektroniniame pasiūlyme esančią konfidencialią informaciją turi pateikti atskiru failu**. Tiekėjas failo pavadinime nurodo „Konfidencialu“.** Jei dalyvis neužpildo Pasiūlymo formoje (2 priedas) pateiktos lentelės, kurioje turi būti nurodoma konfidenciali informacija ir (arba) failo pavadinime nenurodo **„Konfidencialu“**, perkančioji organizacija laiko, kad jo pateiktame pasiūlyme nėra konfidencialios informacijos ir dalyvio pasiūlymas bus išviešintas vadovaujantis Viešųjų pirkimų įstatymo 18 str. 11 dalimi.
11. Kol nepasibaigė pasiūlymų priėmimo terminas, dalyvis gali pakeisti ar atšaukti pateiktą savo pasiūlymą, neprarasdamas pasiūlymo galiojimo užtikrinimo. Pasiūlymas nebus pakeistas ar atšauktas, jei toks dalyvio pranešimas bus gautas vėliau nustatyto termino. Apie pasiūlymo pakeitimą ar atšaukimą dalyvis privalo pranešti perkančiajai organizacijai iki vokų su pasiūlymais pateikimo termino pabaigos CVP IS priemonėmis.
12. Perkančioji organizacija reikalauja, kad dalyvis savo pasiūlyme nurodytų, kokius subtiekėjus ir kokiai pirkimo daliai (apimtis eurais) atlikti jis ketina pasitelkti. Šis reikalavimas nekeičia pagrindinio dalyvio atsakomybės dėl numatomos sudaryti pirkimo sutarties įvykdymo*.* Tiekėjas kartu su pasiūlymu privalo pateikti subtiekėjų sutikimą dalyvauti konkurse.

# PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI

1. **Pasiūlymo galiojimą užtikrinimas – nereikaulaujamas.**
2. Sutarties įvykdymo garantija - 3 proc. bendros sutarties vertės netesybos.

#  VOKŲ SU PASIŪLYMAIS ATPLĖŠIMO – PIRMINIO SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS VIETA IR LAIKAS

1. Pradinis susipažinimas su elektroninėmis priemonėmis Centrinėje viešųjų pirkimų informacinėje sistemoje gautais pasiūlymais įvyks **skelbime apie viešąjį pirkimą nurodytu laiku** Eigulių g. 32, Vilniuje, UAB „Grinda“ viešųjų pirkimų komisijos posėdyje (administracinis pastatas, I aukštas, 101 kab.).
2. Pradinio susipažinimo su elektroninėmis priemonėmis gautais pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Prieš prasidedant šiai procedūrai, Viešųjų pirkimų komisijai turi būti pateiktas įgaliojimas joje dalyvauti. Įgaliojimas nereikalingas, kai procedūroje dalyvauja:
	1. pasiūlymą pateikęs fizinis asmuo;
	2. pasiūlymą pateikusio juridinio asmens vadovas;
	3. pasiūlymą pateikusios ūkio subjektų grupės nariai (jungtinės veiklos sutarties šalys): fiziniai asmenys bei juridinių asmenų vadovai.
3. Pradinio susipažinimo su elektroninėmis priemonėmis gautais pasiūlymais procedūroje dalyvaujantiems tiekėjams ar jų įgaliotiems atstovams skelbiamas pasiūlymą pateikusio tiekėjo pavadinimas, pasiūlyme nurodyta kaina. Ši informacija pateikiama ir posėdyje nedalyvavusiems, tačiau pageidavimą gauti informaciją pareiškusiems, pasiūlymą pateikusiems tiekėjams.

# PASIŪLYMŲ NAGRINĖJIMAS

1. Dalyvių kvalifikacijos duomenys, pateikti pasiūlymai ir pasiūlytos kainos nagrinėjami konfidencialiai, nedalyvaujant dalyviams arba jų atstovams.
2. Pasiūlymas atmetamas, jeigu:
	1. pasiūlymą pateikęs dalyvis neatitinka pirkimo dokumentuose nustatytų minimalių kvalifikacijos reikalavimų arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
	2. dalyvis per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo;
	3. pasiūlymas neatitinka pirkimo dokumentuose nustatytų reikalavimų;
	4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;
	5. tiekėjas per perkančiosios organizacijos nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento;
	6. pateiktame pasiūlyme nurodyta kaina yra neįprastai maža ir Perkančiajai organizacijai pareikalavus dalyvis nepateikia tinkamų kainos pagrįstumo įrodymų;
	7. tiekėjas apie nustatytų reikalavimų atitikimą pateikia melagingą informaciją, kurią perkančioji organizacija gali įrodyti bet kokiomis teisėtomis priemonėmis.
3. Neatmesti pasiūlymai bus vertinami pagal mažiausios kainos kriterijų.
4. Tais atvejais, kai pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas dalyvis, kurio pasiūlymas elektroninėmis priemonėmis pateiktas anksčiausiai.

# SIŪLOMOS ŠALIMS PASIRAŠYTI PIRKIMO SUTARTIES PAGRINDINĖS SĄLYGOS

1. Pirkimo sutarties pagrindinės sąlygos pateikiamos 3 priede. Sutarties pagrindinės sąlygos yra privalomos pirkimo dalyviams ir sudarant sutartį su laimėtoju nebus keičiamos. Sutarties valiuta - eurai. Jei viešąjį pirkimą laimėjusio tiekėjo pasiūlymo kaina bus nurodyta kita valiuta, pasiūlymo kaina sutartyje bus perskaičiuojama eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutos santykio Europos centrinis bankas neskelbia, – pagal Lietuvos banko skelbiamą orientacinį euro ir užsienio valiutos santykį paskutinę pasiūlymų pateikimo termino dieną. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas (15 dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.
2. Jeigu tiekėjas, kuriam buvo pasiūlyta sudaryti pirkimo sutartį, raštu arba CVP IS priemonėmis atsisako ją sudaryti arba nepateikia pirkimo dokumentuose nurodyto pirkimo sutarties įvykdymo užtikrinimo, arba iki Perkančiosios organizacijos nurodyto laiko neatvyksta sudaryti pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį dalyviui, kurio pasiūlymas pagal patvirtintą pasiūlymų eilę yra pirmas po dalyvio, atsisakiusio sudaryti pirkimo sutartį.

# PIRKIMO DOKUMENTŲ PAAIŠKINIMO (PATIKSLINIMO) TVARKA

1. Perkančiosios organizacijos ir tiekėjų paklausimai ir atsakymai vieni kitiems, atliekant pirkimo procedūras, turi būti lietuvių kalba. Perkančioji organizacija visus gautus klausimus ir visus atsakymus į juos, visus kitus pirkimo dokumentų paaiškinimus ir patikslinimus skelbs **CVP IS**, kur yra skelbiami visi šio pirkimo dokumentai.
2. Tiekėjas gali paprašyti, kad Perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienų iki pasiūlymų pateikimo termino pabaigos. Perkančioji organizacija, atsakydama tiekėjui, nenurodo, iš ko gavo prašymą. Atsakymas turi būti skelbiamas ne vėliau kaip likus 1 darbo dienai iki pasiūlymų pateikimo termino pabaigos.
3. Nesibaigus pasiūlymų pateikimo terminui, Perkančioji organizacija savo iniciatyva gali paaiškinti (patikslinti) pirkimo dokumentus, o paskelbta informacija tikslinama patikslinant skelbimą CVP IS bei vadovaujantis protingumo kriterijumi, nukeliant pasiūlymų pateikimo terminą.
4. Perkančioji organizacija nenumato rengti aiškinamąjį susitikimą su tiekėjais.
5. Jeigu perkančioji organizacija pirkimo dokumentus paaiškina (patikslina) arba jei ji negali pirkimo dokumentų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienoms iki pasiūlymų pateikimo termino pabaigos, ji privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pasiūlymus, galėtų atsižvelgti į šiuos paaiškinimus (patikslinimus).

# PRETENZIJŲ IR SKUNDŲ NAGRINĖJIMO TVARKA

1. Tiekėjas,norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, turi pateikti pretenziją Perkančiajai organizacijai Viešųjų pirkimų įstatymo V skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo V skyriuje nustatyta tvarka.
2. Perkančioji organizacija nagrinėja tik tas dalyvių pretenzijas, kurios gautos iki Pirkimo sutarties sudarymo dienos.
3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.

# PASIŪLYMŲ ŠIFRAVIMAS

1. Tiekėjas elektroniniu būdu CVP IS priemonėmis teikiamą pasiūlymą gali užšifruoti. Instrukciją, kaip tiekėjas gali užšifruoti elektroniniu būdu CVP IS priemonėmis teikiamą pasiūlymą, galima rasti Viešųjų pirkimų tarnybos interneto svetainėje <http://vpt.lrv.lt/uploads/vpt/documents/files/uzsifravimo_instrukcija.pdf>.
2. Tiekėjas, nusprendęs pateikti užšifruotą pasiūlymą, turi:
	1. ne vėliau nei iki **pasiūlymų pateikimo termino pabaigos, nurodytos skelbime apie pirkimą termino,** naudodamasis CVP IS priemonėmis pateikti užšifruotą pasiūlymą (užšifruoti visus prisegamus pasiūlymo dokumentus) arba užšifruoti tik prisegamą užpildytą pasiūlymo dokumentą, kuriame nurodyta pasiūlymo kaina, parengtą pagal šių pirkimo dokumentų 2 priedą;
	2. **iki vokų atplėšimo procedūros (posėdžio) pradžios, nurodytos skelbime apie pirkimą, CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti tiekėjo pateiktą užšifruotą pasiūlymą (toliau – slaptažodis).
3. Tiekėjui užšifravus:
	1. visą teikiamą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas bus laikomas nepateiktu ir nebus vertinamas;
	2. pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento – perkančioji organizacija tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
4. Iškilus CVP IS techninėms problemoms, kai tiekėjas neturi galimybės pateikti perkančiajai organizacijai slaptažodžio CVP IS susirašinėjimo priemonėmis, tiekėjas turi teisę slaptažodį perkančiajai organizacijai pateikti kitomis priemonėmis pasirinktinai: perkančiosios organizacijos **oficialiu elektroniniu paštu, faksu arba raštu**. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
5. Tiekėjas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos (techninė problema – tai nustatytas CVP IS sutrikimas, dėl kurio daugiau nei 10 registruotų naudotojų (skirtingose organizacijose) negali vykdyti būtinų funkcijų, t. y. neįmanoma prisijungti prie CVP IS (https://pirkimai.eviesiejipirkimai.lt/), neveikia CVP IS susirašinėjimo funkcija, neatsidaro pasiūlymų pateikimo langas, ar kitas būtinų funkcijų sutrikimas ir informacija apie CVP IS sutrikimą yra paskelbta Viešųjų pirkimų tarnybos internetinėje svetainėje (http://vpt.lrv.lt)).

# BAIGIAMOSIOS NUOSTATOS

1. Perkančiosios organizacijos darbuotojai, įgalioti palaikyti ryšį su tiekėjais ir gauti iš jų (ne tarpininkų) su pirkimo procedūromis susijusius pranešimus:
	1. techniniais klausimais: Gamybos tarnybos specialistas Vytenis Jaseliūnas, tel. +370 655 77252; el. paštas v. jaseliunas@grinda.lt;
	2. viešųjų pirkimų procedūrų klausimais: Viešųjų pirkimų skyriaus vadovė Rima Staneliūnienė, tel. +370 5235 6098, mob. tel. 8 652 91727, el. paštas r.staneliuniene@grinda.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 PRIEDAS. TECHNINĖ SPECIFIKACIJA**

1. **BENDROJI DALIS**
	1. Pirkimo objektas – 8 (aštuonių) lengvųjų automobilių (toliau – Automobiliai) nuoma. Automobiliai turi būti techniškai tvarkingi, pagaminti ne anksčiau kaip pries 5 metus iki pasiūlymų pateikimo termino pabaigos ir atitikti techninės specifikacijos reikalavimus.
	2. Automobilių nuomos terminas – 4 (keturi) mėnesiai nuo Automobilių priėmimo–perdavimo akto pasirašymo dienos.
	3. Automobilių pristatymas: Automobiliai pristatomi ne vėliau kaip per 3 darbo dienas nuo sutarties pasitašymo dienos. Tiekėjas turi pristatyti Automobilius adresu Eigulių g. 32, Vilniuje, su Perkančiąja organizacija suderintu laiku.

**TECHNINIAI REIKALAVIMAI AUTOMOBILIAMS**

|  |  |  |
| --- | --- | --- |
| **Eil. Nr.** | **Savybė** | **Reikalavimai** |
| 1. | Automobilių rūšis | Lengvieji automobiliai, M1 klasės |
| 2. | Automobilių skaičius | 8 |
| 3. | Nuomos terminas | 4 mėnesiai nuo Automobilių priėmimo–perdavimo akto pasirašymo dienos |
| 4. | Automobilių pagaminimas | Ne ankščiau kaip prieš 5 metus iki pasiūlymo pateikimo termino pabaigos |
| 5. | Kategorijos | Kompaktinė, vidutinė arba aukštesnės |
| 6. | Durelių skaičius | Ne mažiau kaip 5 |
| 7. | Numatomas važiavimo kilometražas | Iki 2000 km per mėnesį (vieno automobilio) |
| 8. | Kuro tipas | Dyzelinas arba benzinas |
| 9. | Mažiausias keleivių skaičius (su vairuotoju) be papildomai įrengiamų vietų | Ne mažiau 5 vietų  |
| 10. | Oro pagalvės | Vairuotojo saugos oro pagalvė, priekinio keleivio oro saugos pagalvė  |
| 11. | Salono šildymas ir vėdinimas | Oro kondicionierius arba klimato kontrolės sistema  |
| 12. | Automobilio komplektacija | Kartu su automobiliu turi būti pateikiamas teisės aktais nustatytus reikalavimus atitinkantis gesintuvas, pirmosios pagalbos rinkinys, domkratas (kėliklis), raktas ratų varžtams atsukti, avarinio sustojimo ženklas ir liemenė su šviesą atspindinčiais elementais.Atsarginis ratas  |
| 13. | Pristatymo adresas | Tiekėjas privalo savo sąskaita užtikrinti automobilių pristatymą į Vilniaus miestą adresu Eigulių g. 32 su Perkančiąja organizacija suderintu laiku |
| 14. | Papildomi reikalavimai | 14.1. Transporto priemonių savininkų ir valdytojų civilinės atsakomybės (TPVCA) privalomasis draudimas ir Kasko draudimas.14.2. Privaloma techninė apžiūra.14.3. Sugedusio automobilio pakeitimas lygiaverčiu. |

#

# 2 PRIEDAS. PASIŪLYMO FORMA

2017-\_\_-\_\_

**LENGVŲJŲ AUTOMOBILIŲ NUOMOS PIRKIMAS**

|  |  |
| --- | --- |
| Tiekėjo pavadinimas ir kodas(*jei pasiūlymą pateikia ūkio subjektų grupė, nurodyti visų partnerių pavadinimus*) |  |
| Tiekėjo adresas |  |
| Atsakingo asmens vardas ir pavardė |  |
| Telefono numeris |  |
| Fakso numeris |  |
| El. pašto adresas |  |

Pažymime, kad sutinkame su visomis pirkimo dokumentų sąlygomis.

Siūlome šią pirkimo objekto kainą:

|  |  |  |  |  |  |  |
| --- | --- | --- | --- | --- | --- | --- |
| Nuomojamų automobilių pavadinimas (kategorija, modelis) | Kiekis, vnt. | Automobilio (1 vnt.) nuomos 1 mėn. kaina be PVM | Automobilio (1 vnt.) nuomos 1 mėn. kaina  su PVM | 8 automobilių nuomos 1 mėn. kaina be PVM | 8 automobilių nuomos 1 mėn. kaina su PVM  | 8 automobilių 4 mėnesių nuomos pasiūlymo kaina, EUR su PVM |
| ***a*** | ***b*** | ***c*** | ***d*** | ***e = b\*c*** | ***e = d\*21 proc*** | ***h = e\*4 (mėn).*** |
|  *Lengvieji automobiliai*\_\_\_\_\_\_\_\_\_\_\_\_\_\_\_\_\_\_\_\_\_\_ *(Automobilių pavadinimas, kategorija, modelis)* | *8* |  |  |  |  |  |

**Pasiūlymo vertinimui bus naudojama kaina EUR su PVM.**

**Bendra pasiūlymo kaina EUR su PVM ...................................** (skaičiais ir žodžiais).

Į pasiūlymo kainą yra įskaičiuotos visos tiekėjo išlaidos ir mokesčiai, įskaitant:

22.1. valstybinę techninę apžiūrą;

22.2. transporto priemonių savininkų ir valdytojų civilinės atsakomybės (TPVCA) privalomąjį draudimą, Kasko draudimą;

22.3. Automobilio remontą;

22.4. sugedusio automobilio pakeitimą lygiaverčiu;

22.5. Automobilių pristatymą;

22.6. visus mokesčius ir rinkliavas, kurie galioja pirkimo sutarties sudarymo dieną.

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

|  |
| --- |
| **M1 klasės,** lengvųjų automobilių, **8 vnt.** |
| **Eil. Nr.** | **Privalomi reikalavimai** | **Atitikimas privalomiems reikalavimams (TAIP/NE)** | **Siūlomo rodiklių reikšmės, dydis** | **Nuoroda į rodiklio patvirtinimą įrodantį dokumentą** |
| 1. | Lengvieji automobiliai, M1 klasės |  |  |  |
| 2. | Automobilių skaičius – 8 |  |  |  |
| 3. | Nuomos terminas – 4 mėnesiai nuo priėmimo–perdavimo akto pasirašymo dienos |  |  |  |
| 4. | Automobilių pagaminimas – ne ankščiau kaip prieš 5 metus iki pasiūlymo pateikimo termino |  |  |  |
| 5. | Kategorijos – kompaktinė, vidutinė arba aukštesnės |  |  |  |
| 6. | Durelių skaičius – ne mažiau kaip 5 |  |  |  |
| 7.  | Numatomas važiavimo kilometražas – iki 2000 km per mėnesį (vieno automobilio) |  |  |  |
| 8. | Kuro tipas – dyzelinas arba benzinas |  |  |  |
| 9. | Mažiausias keleivių skaičius (su vairuotoju) be papildomai įrengiamų vietų – ne mažiau 5 vietų |  |  |  |
| 10. | Oro pagalvės – vairuotojo saugos oro pagalvė, priekinio keleivio oro saugos pagalvė |  |  |  |
| 11. | Salono šildymas ir vėdinimas – oro kondicionierius arba klimato kontrolės sistema |   |  |  |
| 12. | Automobilio komplektacija – kartu su automobiliu turi būti pateikiamas teisės aktais nustatytus reikalavimus atitinkantis gesintuvas, pirmosios pagalbos rinkinys, domkratas (kėliklis), raktas ratų varžtams atsukti, avarinio sustojimo ženklas ir liemenė su šviesą atspindinčiais elementais.Atsarginis ratas |  |  |  |
| 13. | Pristatymo adresas – tiekėjas privalo savo sąskaita užtikrinti automobilių pristatymą į Vilniaus miestą adresu Eigulių g. 32 su Perkančiąja organizacija suderintu laiku |  |  |  |
| 14. | Papildomi reikalavimai:  |  |  |  |
| 14.1 |  Transporto priemonių savininkų ir valdytojų civilinės atsakomybės (TPVCA) privalomasis draudimas, Kasko draudimas; |  |  |  |
| 14.2. | privaloma techninė apžiūra; |  |  |  |
| 14.3. | sugedusio automobilio pakeitimas lygiaverčiu |  |  |  |

Informacija apie subtiekėjus:

|  |  |  |  |
| --- | --- | --- | --- |
| **Eil. Nr.** | **Subtiekėjo pavadinimas ir adresas** | **Numatomos tiekti prekės, teikti paslaugos** | **Sutarties dalis (apimtis eurais), kuriai ketinama pasitelkti subtiekėjus** |
|  |  |  |  |

Kartu su pasiūlymu pateikiami šie dokumentai:

|  |  |
| --- | --- |
| **Eil. Nr.** | **Pateiktų dokumentų pavadinimas** |
|  |  |

Šiame pasiūlyme yra pateikta konfidenciali informacija:

|  |  |  |  |
| --- | --- | --- | --- |
| **Eil.****Nr.** | **Pateikto dokumento pavadinimas** | **Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)\*** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)\*** |
|  |  |  |  |

\*Pildyti tuomet, jei bus pateikta konfidenciali informacija. Dalyvis negali nurodyti, kad konfidenciali yra pasiūlymo kaina. Jei dalyvis šios lentelės neužpildo ir (arba) failo pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos ir dalyvio pasiūlymas bus išviešintas vadovaujantis Viešųjų pirkimų įstatymo 18 str. 11 dalimi.

Pasiūlymą užtikriname Pirkimo dokumentuose nurodytomis priemonėmis \_\_\_\_\_\_\_\_\_\_\_\_\_\_\_\_\_\_\_\_.

Pasiūlymas galioja iki 20\_\_\_\_\_\_\_\_\_\_\_\_\_\_\_\_\_\_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 *(Dalyvis arba jo įgaliotas asmuo) ( parašas) (vardas ir pavardė)*

#

# 3 PRIEDAS. PAGRINDINĖS SUTARTIES SĄLYGOS

1. Sudaroma pirkimo sutartis (toliau – Sutartis) atitinka laimėjusio tiekėjo pasiūlymą ir Perkančiosios organizacijos pirkimo dokumentuose nustatytas pirkimo sąlygas.
2. Sutartis įsigalioja šalims pasirašius Sutartį. Sutartis galioja iki šalių visiško įsipareigojimų pagal sutartį įvykdymo.
3. Sudarant Sutartį, negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos konkurso sąlygos. Automobilių nuomos kaina nustatoma remiantis Tiekėjo pateiktu pasiūlymu.
4. Sutarties įvykdymo užtikrinimas – 3 proc. bendros Sutartis vertės netesybos.
5. Pirkimo objektas – 8 (aštuonių) naudotų lengvųjų automobilių (toliau – Automobiliai) nuoma. Automobiliai pagaminti ne anksčiau kaip pries 5 metus iki pasiūlymų pateikimo termino pabaigos ir atitinka techninės specifikacijos reikalavimus (1 priedas). Pirkimo objekto apimtis: Automobilių nuoma, įskaitant valstybinę techninę apžiūrą, transporto priemonių savininkų valdytojų civilinės atsakomybės (TPVCA) privalomąjį draudimą, Kasko draudimą, Automobilio remontą, sugedusio automobilio pakeitimą lygiaverčiu ir visus mokesčius ir rinkliavas, kurie galioja pirkimo Sutarties sudarymo dieną.
6. Nuomos terminas – 4 mėnesiai.
7. Menėsinis nuomos mokestis – fiksuotas ir yra nekeičiamas per visą Sutarties galiojimo terminą.
8. Mokėjimai atliekami kas menėsį per 30 dienų nuo pateiktos PVM sąskaitos – faktūros pateikimo dienos.
9. Automobilių pristatymo terminas – ne vėliau kaip per 3 darbo dienas nuo Sutarties pasirašymo dienos. Tiekėjas turi pristatyti Automobilius adresu Eigulių g. 32, Vilniuje, su Perkančiaja organizacija suderintu laiku.
10. Sutarčiai taikoma fiksuotos kainos kainodara. Į Sutarties kainą turi būti įskaičiuoti visi mokesčiai ir išlaidos, susiję su Automobilių nuoma, tame tarpe valstybine technine apžiūra, transporto priemonių valdytojų civilinės atsakomybės privalomojo draudimo išlaidos, Kasko draudimo išlaidos, Automobilių pristatymas, remontas, sugedusio automobilio pakeitimą lygiaverčiu ir PVM. Sutarties kaina perskaičiuojama tik pasikeitus automobiliams taikomam PVM tarifui. Sutarties kaina perskaičiuojama per 1 d. d. po Lietuvos Respublikos Pridėtinės vertės mokesčio įstatymo pakeitimo įsigaliojimo dienos. Sutarties šalys, perskaičiuotą kainą įformina pasirašydamos papildomą susitarimą prie Sutarties. Pasikeitus kitiems mokesčiams, kaina perskaičiuojama nebus. Dėl bendro kainų lygio kitimo Sutarties kaina nebus perskaičiuojama.
11. Neatlikus apmokėjimo nustatytais terminais, Perkančioji organizacija, tiekėjui pareikalavus, privalo sumokėti 0,02% delspinigius nuo laiku neapmokėtos sumos už kiekvieną uždelstą dieną.
12. Jei tiekėjas neįvykdė ar nerinkamai įvykdė bet kurį įsipareigojimą pagal Sutartį, tiekėjas sumoka Perkančiajai organizacijai Sutarties įvykdymo garantiją 3 proc. netesybas nuo Sutarties bendros vertės.
13. Šalys atsako už savo prievolių nevykdymą ar netinkamą vykdymą Sutartyje ir Lietuvos Respublikos teisės aktuose nustatyta tvarka.
14. Sutarties nutraukimo, dalinio Sutarties vykdymo atsisakymo tvarka:
	1. Perkančioji organizacija turi teisę be jokių neigiamų pasekmių savo atžvilgiu (įskaitant, bet neapsiribojant, neatsakant už jokius dėl to kilusius tiekėjo (trečiųjų asmenų) nuostolius, netaikant Perkančiosios organizacijos atžvilgiu jokių sankcijų) nutraukti Sutartį prieš terminą, jei tiekėjas nevykdo ar netinkamai vykdo Sutartimi prisiimtus įsipareigojimus.
	2. Tiekėjas turi teisę be jokių neigiamų pasekmių savo atžvilgiu (įskaitant, bet neapsiribojant, neatsakant už jokius dėl to kilusius Perkančiosios organizacijos (trečiųjų asmenų) nuostolius, netaikant tiekėjo atžvilgiu jokių sankcijų) nutraukti Sutartį prieš terminą, raštu įspėjęs apie tai Perkančiąją organizacija prieš 10 dienų, jei Perkančioji organizacija tapo nemoki, paaiškėjo konkrečios aplinkybės, kad Perkančiajai organizacijai keliama/iškelta bankroto arba restruktūrizavimo byla, kai Perkančioji organizacija sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija, arba tiekėjas turi konkrečių duomenų, kad Perkančioji organizacija neįvykdys Sutarties tinkamai (neatsiskaitys su tiekėju, pažeis atsiskaitymo terminus ir pan.);
	3. raštišku abiejų Sutarties šalių susitarimu.
15. Sutarties nutraukimas neatleidžia Sutarties šalių nuo prievolių, atsiradusių iki Sutarties nutraukimo, įvykdymo. Nutraukiant Sutartį dėl vienos iš šalių kaltės, Sutartį pažeidusi šalis privalo pilnai atsiskaityti su kita šalimi, bei atlyginti pastarosios patirtus nuostolius.
16. Pirkimo Sutarties sąlygos Sutarties galiojimo laikotarpiu negali būti keičiamos, išskyrus tokias pirkimo Sutarties sąlygas, kurias pateikus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas pirkimo Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
17. Tiekėjas, iš anksto suderinęs su Perkančiąja organizacija, gali Sutarties vykdymo metu pakeisti subtiekėjus, tačiau pakeisti subtiekėjai privalo būti ne žemesnės kvalifikacijos, kaip subtiekėjai, nurodyti pasiūlyme. Be raštiško Perkančiosios organizacijos sutikimo pasitelkti kitus nei pasiūlyme nurodyti subtiekėjai, draudžiama. Subtiekėjai gali būti keičiami rašytiniu Sutarties šalių susitarimu, kuris tampa neatskiriama Sutarties dalis.
18. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Perkančiosios organizacijos buveinės vietą.
19. Šalys susitaria, kad kilus teisminiam ginčui dėl atsiskaitymo už sutaeiktas paslaugas, tiekėjas gali reikalauti priteisti ne didesnes kaip 6 (šešių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
20. Sutarties priedas – techninė specifikacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_